බිත්තර ආනයනයට කැබිනට් අනුමැතිය  මේ වනවිටත් බිත්තර මිලියන 224ක් ගෙන්වලා
තවදුරටත් රටට අවශ්ය බිත්තර තොග ආනයනය කිරීම සඳහා ඇමැති මණ්ඩල අනුමැතිය ලැබී ඇත මෙතෙක් බිත්තර ආනයනය කිරීමට ලබාදී තිබූ කාලය ඉකුත් අප්රේල් 30 වැනිදායින් අවසන්ව තිබේ මේ අනුව එළඹෙන රාමසාන් සහ නත්තල් උත්සව කාලසීමාවන් තුළ බිත්තර තොග ආනයනය කිරීම සඳහා වෙළෙඳ වාණිජ හා ආහාර සුරක්ෂිතතා අමාත්ය නලින් ප්රනාන්දු මහතා ඉදිරිපත් කළ කැබිනට් පත්රිකාවට කැබිනට් අනුමැතිය ලැබී ඇත වෙළෙඳපොළ මිල ස්ථාවර කිරීමට සහ කේක් ඇතුළු බිත්තර නිෂ්පාදන කර්මාන්තයට අවශ්ය බිත්තර සැපයීමට හැකිවනු පිණිස බිත්තර ආනයනය කිරීම සඳහා මේ යෝජනාව අමාත්ය මණ්ඩලය වෙත ඉදිරිපත් කර තිබිණි 2024 මාර්තු 18 දිනැති අමාත්ය මණ්ඩල තීරණය පරිදි ශ්රී ලංකා රජයේ වාණිජ විවිධ නීතිගත සංස්ථාව විසින් මේ වනවිට බිත්තර මිලියන 224ක් ආනයනය කර ඇත ඉන් සියයට 95ක ප්රමාණයක් ලංකා සතොස අලෙවි ජාලය හරහා බිත්තරයක් රු 37ක් වැනි දැරිය හැකි මිලකට පාර්භෝගික ජනතාවට බෙදා හැර ඇත ශ්යාම් නුවන් ගනේවත්ත